Emne:

**Indkaldelse til bestyrelsesmøde 7. april 2021.**

Bestyrelsesmødet gennemføres på Vestre landevej 63 kl.19.30.

1. Godkendelse af generalforsamlingens referat.

Referatet blev godkendt uden bemærkninger.

1. Valg af referent:

Kim blev valgt som referent.

1. Konstituering**:**

Formand: Kim Elver Hansen, Sletten 127.

Kasserer: Keld D. Eskesen, Sletten 125.

Bestyrelsesmedlem, Sekretær/referent: Sune Pors, Sletten 3

Bestyrelsesmedlem, legepladsansvarlig: Brian Flyvbjerg Kristensen, Sletten 47

Bestyrelsesmedlem: Henning Jessen, Sletten 108

Suppleant: Lars Pedersen, Sletten 15, genvalgt 2021.

Suppleant: Anders Kirchheiner, Sletten 4.

Bestyrelsen er dermed konstitueret.

Der skal derfor overdrages fra afgående bestyrelsesmedlemmer.

Kim skal tage kontakt til Bjarne.

Keld skal tage kontakt til Niels. Herunder undersøge i forhold til gebyrer og hvad der er gjort for ikke at skulle betale renter af indestående formue for grundejerforeningen Sletten

Brian fik på mødet viden omkring legepladsudvalgene m.v..

1. Siden sidst:

Der er udarbejdet et referat fra Generalforsamlingen der er lagt på hjemmesiden.

Der er lavet et opsummerende opslag på facebookgruppen, der fortæller kort om generalforsamlingen og den kommende opkrævning af kontingent.

Der er omdelt en fysisk opkrævning af kontingent i postkasser til alle grundejere.

Hjemmeside: Niels har tilbudt at fortsætte vedligeholdelsen af hjemmesiden ved behov.

Såfremt en fra bestyrelsen ønsker denne opgave, skal den overdrages fra Niels.

Det blev besluttet at Niels fastholder indtil videre såfremt han stadig er interesseret.

Administratorrollen af facebookgruppen; Grundejerforeningen Sletten, er overdraget fra Bjarne til Kim.

Der lægges op til at der på et tidspunkt laves en gennemgang af facebookgruppen for at se om der er nogle gamle beboere der skal væk fra listen eller andre der ikke hører til. Samtidig en form for kontrol af husnummer eller lign. Eventuel et par spørgsmål der skal besvares ved anmodning om at blive en del af gruppen.

1. Legepladser

Der skal ske en gennemgang af legepladser i april/maj 2021. Indbydelse til deltagelse skal snarligt sendes ud til legepladsudvalg. Skrivelse omkring gennemgang skal uploades på hjemmesiden og sendes til Varde Kommune.

Aktion af Brian.

1. Grønne områder:

* Arbejdsdag igen en stor succes. Det besluttes at den gentages næste år.
* Problematik vedrørende læbælte omkring etape 1, som gennemgået på generalforsamlingen. Hvordan håndteres dette?

Brian fortæller at Etape 1 gerne vil have besøg af bestyrelsen i forhold til hvad de ønsker at få fældet. Brian og Kim deltager denne dag.

Aktion af Brian i forhold til at aftale en dag hvor dette gennemgås.

Herefter forventes de ønskede træer at blive fældet.

1. Økonomien lige nu:

* Kontingent, status.

Der er uddelt en opkrævning i postkassen til alle grundejere i påsken. Betalingsfrist angivet til 15.april 2021.

Kasserer sørger for at sikre at alle får betalt deres kontingent og sender reminder til dem der ikke får det gjort. Første reminder er gratis. Herefter betales gebyr jævnfør vedtægter. Aktion af Keld.

1. Generalforsamling 2021:

Evaluering

Der skal fremadrettet indhentes tre tilbud ved forslag der skal besluttes på generalforsamling.

Samtidig skal disse forslag udarbejdes af forslagsstiller selv, således der udarbejdes et konkret og målrettet tilbud.

Det tilrådes at der tages kontakt til bestyrelsen i god tid forud for generalforsamlingen.

Der blev valgt flere nye medlemmer ind end normalt jævnfør vedtægter. For at overholde vedtægterne sættes to af de fem nyvalgte medlemmer af bestyrelsen på valg i 2022. Aktion af Kim.

1. Eventuelt:

* Stolpe ved cykelsti mellem etape 1 og 5 er rådnet og væltet. Den bør skiftes. Der er lavet en henvendelse til Varde kommune via en App ”Giv et praj” (Bjarne Østergaard).

Den er skiftet ved kommunens foranstaltning.

* Eventuelt gennemgang af veje, stier og andet på de fem etaper, for identificering af eventuelle skader efter vinteren?

Der gennemføres en fælles gennemgang af bestyrelsen på en aftalt dato. Aktion af Kim.

* Læbælte ved Ortenvej.

Der bør ske en gennemgang af læbælte ved Ortenvej for at udbedre og få en vurdering af hvordan det kan udbedres. Der skal tages kontakt til grundejere for at høre om deres holdning. Samtidig tages kontakt til en fagmand i forhold til hvad der anbefales. Aktion af Sune og Brian der bor på etapen.

Det aftales at der indenfor 2021 skal ske en vurdering af levetiden af belægninger m.v. af Slettes arealer. Aktion af Kim.

* Information til tilflyttere.

Nye beboere på Sletten bliver ikke oplyst om grundejerforeningen, facebookgrupper og andet. Dette punkt skal forbedres. Der kan eventuelt laves en velkomstfolder til nye beboere. Samtidig bør der tages fysisk kontakt. Det aftales at der tænkes over måder hvorpå punktet kan forbedres frem mod næste bestyrelsesmøde. Aktion af alle medlemmer af bestyrelsen.

* Det undersøges om der kan ske en forskønnelse af kilen.

Aktion af Henning.

Der er en række påbudsskilte der skal udbedres på de enkelte legepladser. Aktion af Brian.

Samtidig bør der opstilles skilte omkring hunde forbudt på legepladser. Dette tilbydes de enkelte legepladsudvalg. Aktion af Brian.

1. Næste møde:

Afholdes mandag d. 14. juni klokken 1930 hos Keld, Sletten 125.